stanford-oval/wikipedia huggingface dataset:
Haarapääsky
Lisääntyminen

Haarapääsky pesii touko–elokuussa Lapin pohjoisosia lukuun ottamatta koko maassa (Suomessa), ennen kaikkea maaseudulla, missä on runsaasti ulkorakennuksia, myös kaupunkien laitamilla ja teollisuusalueilla. Pesii rakennuksen sisällä, kattohirren päällä tai vastaavanlaisessa paikassa. Joskus harvoin pesä rakennetaan räystään tai muun ulokkeen alle paremman paikan puuttuessa. Myös vanha räystäspääskynpesä voi korjailun jälkeen kelvata pesintään. Puolisot rakentavat yhdessä kuppimaisen, päältä avoimen pesän ruohosta, korsista ja savesta, ja vuoraavat sen korsilla tai höyhenillä. Usein sama pesä on käytössä monta vuotta ja sitä vain vähän korjaillaan keväällä. Naaras munii 4–6 valkoista, punaruskeapilkkuista munaa. Se hautoo niitä noin kaksi viikkoa. Yhden kesän aikana saattaa olla kaksi poikuetta ja ensimmäisen poikueen poikaset voivat syöttää toisen poikasia. Molemmat vanhemmat ruokkivat poikasia. Poikaset lähtevät pesästä noin kolmiviikkoisina.
Ravinto

Haarapääskyt syövät lentäviä hyönteisiä, mutta myös jonkin verran hämähäkkejä.
Haarapääsky symbolina

Haarapääsky on Viron kansallislintu. Se onkin varsin tyypillinen näky virolaisessa maalaismaisemassa. Haarapääsky valittiin maan kansallislinnuksi vuonna 1962 ornitologien aloitteesta.
Nimi

Suomen itsenäistymisen jälkeen ornitologit olivat kiinnostuneet paikallisista suomalaisista linnun nimistä. Niitä julkaisi myös K.E. Kivirikko kaksiosaisessa teoksessaan Suomen linnut, joka ilmestyi vuosina 1926–1927.  Haarapääskystä oli ihmisille tuttuna lintuna käytössä lukuisia nimiä, kuten jouhipääskönen Kajaanissa, haarajainen Rovaniemellä, saksipääskynen Porissa, latopääskynen Kemissä, huonepääskynen Raahessa, riihipääskynen Sievissä.  Historiallisia nimiä ovat olleet muun muassa  päsky tai päskynen (Agricola, 1551) ja muuripääsky, parvipääsky ja haarapääsky (Lönnrot, 1861).
Tieteellinen nimi Hirundo on latinaa ja tarkoittaa pääskyä. Sana esiintyy esimerkiksi Pliniuksella. Lajinimi rustica on myös latinaa ja tarkoittaa maalaista.
Aiheesta muualla

Laji.fi: Haarapääsky (Hirundo rustica)
Haarapääsky tuo kesän (pdf) BirdLife Suomi. Arkistoitu 26.4.2015. Viitattu 23.4.2020.
Vuoden linnut 2015: räystäs- ja haarapääsky BirdLife Suomi. Viitattu 23.4.2020.
Haarapääsky, Hirundo rustica LuontoPortti. Viitattu 23.4.2020.
Integrated Taxonomic Information System (ITIS): Hirundo rustica (TSN 178448) itis.gov. Viitattu 23.4.2020. (englanniksi)
Alatalo, Rauno 1976: Haarapääskyn Hirundo rustica pesinnästä Oulussa vuosina 1966–74. – Lintumies 3.1976. SLY.
Kosonen, Lasse & Orell, Hannu 1977: Haarapääskyn Hirundo rustica poikkeuksellinen pesäpaikka. – Lintumies 1.1977 s. 24–25. LYL.
Linkola, Pentti 1977: Haarapääskyn Hirundo rustica suru. – Lintumies 1.1977 s. 24. LYL.
University of Michigan, Animal Diversity Web (ADW): Hirundo rustica, barn swallow (englanniksi)
Global Biodiversity Information Facility (GBIF): Hirundo rustica (englanniksi)
Haarapääsky lennossa.
Haarapääskyn munia.
Haarapääsky Nederlandsche Vogelen -teoksessa (1770).
Circles (Andrea Koevskan kappale)

|  Circles |
| --- | --- |

Kappaleen tiedot
Esittäjä(t):  Andrea Koevska
Kesto:  3:02
Tyylilaji:  pianoballadi
Julkaistu:  tammikuu 2022
Säveltäjä(t):  Aleksandar Masevski
Sanoittaja(t):  Aleksandar Masevski Andrea Koevska
Tuottaja(t):  Evrosong 2022
Euroviisutiedot
Vuosi:  2022
Maa:  Pohjois-Makedonia
Kieli:  englanti
Sijoitus semifinaalissa:  11.
Pisteet semifinaalissa:  76
Video:  videolinkki
Aikajärjestys
 ◄ ”Here I Stand” (2021) 
Circles on pohjoismakedonialaisen laulajan Andrean esittämä kappale, jolla hän edusti Pohjois-Makedoniaa vuoden 2022 Eurovision laulukilpailussa Torinossa. Kappale valikoitui Pohjois-Makedonian edustuskappaleeksi sen voitettua pohjoismakedonialaisen Za Evrosong 2022 -laulukilpailun 4. helmikuuta.
Kappale kilpaili toisessa semifinaalissa, jossa se sijoittui yhdenneksitoista ja täten karsiutui finaalista.
Harjasjärvi

| Harjasjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°46′01″N, 22°57′35″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kyrösjärven alue (35.52)
Laskujoki:  oja Mylly-Kartun jokeen 
Järvinumero:  35.522.1.003
Mittaustietoja
Pinnankorkeus:  97,5 m 
Rantaviiva:  0,745 km 
Pinta-ala:  0,02695 km² 
 fiHarjasjärvi 
Harjasjärvi  on Pirkanmaalla Ikaalisissa Innalassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Harjasjärvi on osa Mylly-Kartun joen valuma-aluetta.
Maantietoa

Järvi on 300 metriä pitkä, 150 metriä leveä ja sen pinta-ala on 2,7 hehtaaria. Se sijaitsee metsämaastossa olevassa loivassa painanteessa ja sen rannat ovat suota. Rantaviiva on 750 metriä pitkä. Järveen laskee yksi lyhyt suo-oja ja toinen suurempi pelto- ja metsäoja, joka tuo järveen eniten ravinteita. Laskuoja lähtee järven pohjoispäästä ja virtaa Innalan peltojen kautta pohjoiseen. Se yhtyy kahden kilometrin jälkeen Mylly-Kartun jokeen Kolmhaaran kohdalla. Järvi on rakentamaton eikä sinne johda tietä.
Clallamin piirikunta

Clallamin piirikunta (engl. Clallam County) on Yhdysvaltojen Washingtonin osavaltiossa sijaitseva piirikunta. Sen väkiluku oli 77 155 vuonna 2020. Piirikunnan hallintokeskus on Port Angelesin kaupunki. Piirikunta on perustettu vuonna 1854.
Väestö

Vuonna 2020 Clallamin piirikunnan 77 155 asukkaasta valkoisia oli 87,1 %, aasialaisia 1,9 % ja mustia 1,2 %. Vuonna 2019 5,3 % asukkaista puhui kotonaan jotain muuta kieltä kuin englantia ja 5,4 % asukkaista oli syntynyt ulkomailla.
Kuvia piirikunnasta

Gray Wolf Valley.
Clallamin piirikunnan oikeustalo.
Port Angelesin kaupunkia.
Aiheesta muualla

Kuvia tai muita tiedostoja aiheesta Clallamin piirikunta Wikimedia Commonsissa
Heikki Kokko (täsmennyssivu)

Heikki Kokko -nimisiä henkilöitä:
Heikki Kokko (1926–2013), suomalainen keskustalainen poliitikko
Heikki Kokko (1878–1931), suomalainen kirjailija
Heikki Kokko (1915–1982), kullankaivaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heikki Kokko”, voi hakea sivunnimihaulla, laajalla sivunnimihaulla tai tekstihaulla.
Happiness

Wikisanakirjassa on tähän liittyvä sananselitys: .
Happiness voi tarkoittaa ainakin seuraavia:
Elokuva

Happiness, Reginald Barkerin ohjaama vuoden 1917 elokuva
Happiness, King Vidorin ohjaama vuoden 1924 elokuva
Onni (Happiness), Todd Solondzin ohjaama vuoden 1998 elokuva
Happiness (행복, Haengbok), Heo Jin-hon ohjaama eteläkorealainen elokuva vuodelta 2007
Musiikki

Happiness, suomalainen rockyhtye
Musiikki > Albumit

Happiness, The Belovedin albumi
Happiness, Dance Gavin Dancen albumi
Happiness, Fridgen albumi
Happiness, Hurtsin albumi vuodelta 2010
Happiness, Lisa Germanon albumi
Happiness, Matthew Ryanin albumi
Happiness, The Weepiesin albumi
Happiness EP, Tom Hingley
Happiness?, Roger Taylor
Happiness: The Best of Michael Rose
Happiness... Is Not a Fish That You Can Catch, Our Lady Peace
Musiikki > Kappaleet

”Happiness”, Arashin kappale
”Happiness”, Elliott Smithin kappale
”Happiness”, Goldfrappin kappale
”Happiness”, The Mavis’sin kappale
”Happiness”, Orsonin kappale
”Happiness!!!”, Kaela Kimura
Televisio

Happiness, brittiläinen tilannekomediasarja
Happiness!, japanilainen videopeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Happiness”, voi hakea sivunnimihaulla, laajalla sivunnimihaulla tai tekstihaulla.
ClamAV

| Clam AntiVirus |
| --- | --- |
 ClamTk käyttöliittymä.
Kehityshistoria
Vakaa versio:  1.4.1 (4. syyskuuta 2024)
Tiedot
Ohjelmistotyyppi:  virustorjuntaohjelma
Alusta:  alustariippumaton
Lisenssi:  GPLv2
Aiheesta muualla
Verkkosivusto
Versiohallinta
ClamAV (Clam AntiVirus) on avoimen lähdekoodin virustorjuntamoottori ja virustorjuntaohjelma, joka on suunniteltu havaitsemaan troijalaisia, viruksia ja muita haittaohjelmia. Alun perin ohjelma kehitettiin Unixille. Laajennuksilla sen saa myös AIX, BSD, HP-UX, Linux, OS X, OpenVMS, Tru64 UNIX ja Solaris -käyttöjärjestelmille. ClamAV ja sen päivitykset ovat täysin ilmaisia.
ClamWin on ClamAV-ohjelmaan perustuva virustorjuntaohjelma Windows-alustalle.
Ominaisuudet

Ohjelma tukee reaaliaikaista skannausta sekä tarvittaessa aloitettavaa skannausta.
Sovellukset:
clamd on ohjelman palvelinsovellus, joka toimii automaattisesti
freshclam on ohjelma, joka hakee ja päivittää virustietokannan
clamdscan on asiakassovellus, joka helpottaa skannausta clamd:n kanssa
clamdtop on asiakassovellus yhden tai useamman clamd:n toiminnan seuraamiseen
clamscan on komentorivisovellus kerran tehtävän skannauksen suorittamiseen
Oikeushaaste patenteista

Vuonna 2008 Trend Micro haastoi Barracuda Networksin oikeuteen sen jaettua ClamAV:ta osana heidän tietoturvapakettia. Trend Micro väitti Barracudan käyttäneen heidän patentoitua koodia hyväksi viruksien skannauksessa yhdyskäytävissä. Barracuda Networks vastasi vastahaasteella käyttäen hyväksi IBM:ltä saamiaan patentteja. Barracuda on löytänyt tietoja aiemmista käyttötapauksista, joka tekisi Trend Micron patentista epävalidin. Patentti koskee palvelinpohjaista antivirusohjelman käyttöä FTP- ja SMTP-yhdyskäytävissä. Yhdysvaltain patenttitoimisto on tyrmännyt patentin 5,623,600 sen uudelleen tutkinnassa.
Aiheesta muualla

ClamAV:n kotisivu (Arkistoitu – Internet Archive) (englanniksi)
Mac OS version kotisivu (englanniksi)
Haaralammi (Ruovesi, Kaukola)

| Haaralammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°55′02″N, 24°10′18″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskuoja:  Haaralamminoja 
Järvinumero:  35.325.1.003
Mittaustietoja
Pinnankorkeus:  114,1 m  
Rantaviiva:  0,494 km  
Pinta-ala:  1,563 ha  
Saaria:  ei saaria 
 fiHaaralammi 
Haaralammi  on Pirkanmaalla Ruovedellä Jäminkipohjan kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,6 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Pärjänojan valuma-alueeseen (35.325) se kuuluu. Lammen vedenpinnan korkeus on 114,1 metriä mpy.
Clams Casino

| Clams Casino> Henkilötiedot |
| --- | --- |
Koko nimi:  Michael Volpe
Syntynyt: 12. toukokuuta 1987 (ikä 37) Nutley, New Jersey, Yhdysvallat
Ammatti:  tuottaja lauluntekijä
Muusikko
Taiteilijanimi:  Clams Casino Clammy Clams
Aktiivisena:  2008–
Tyylilajit:  elektronien hip hop alternative R&B cloud rap witch house
Levy-yhtiöt:  Columbia Sony
Aiheesta muualla
Kotisivut
  [ Muokkaa Wikidatassa ] [ ohje ]  
Michael Volpe (s. 12. toukokuuta 1987), joka tunnetaan ammatillisesti nimeltä Clams Casino, on yhdysvaltalainen tuottaja ja lauluntekijä Nutleysta, New Jerseyn osavaltiosta. Volpe on tällä hetkellä allekirjoittanut levytyssopimuksen Columbia Recordsin ja Sony Musicin kanssa. Hän on tuottanut kappaleita artisteille kuten ASAP Rocky, Lil B, Vince Staples ja Mac Miller. Hän on myös remiksannut Big K.R.I.T.:in, Washed Outin sekä Lana Del Reyn kappaleita.
Diskografia > Studioalbumit

32 Levels (2016)
Diskografia > Mixtapet

Instrumentals (2011)
Instrumentals 2 (2012)
Instrumentals 3 (2013)
Instrumentals 4 (2017)
Diskografia > EP-levyt

Rainforest (2011)
Club 3D

Club 3D on alankomaalainen näytönohjainratkaisuihin keskittynyt tietokonetarvikeyhtiö. Se perustettiin vuonna 1997 nimellä Colour Power. Yhtiön nimeksi vaihtui Club 3D vuonna 2005. Yhtiö myy muun muassa Nvidian ja ATIn näytönohjaimia, sekä televisioiden viritinkortteja ja tietokoneiden äänikortteja.
Historiaa

2004 Vähittäismyynyt 900 000 ATIn tuotetta[lähde? ]
2005 Nimi vaihdettu Club 3Dksi
2006 Yhteistyöhön Nvidian kanssa
2006 AMDn kanssa yhteistyöhön.
Aiheesta muualla

Club 3Dn kotisivut
Conchobar mac Nessa

Conchobar mac Nessa (suom. Conchobar Nessinpoika) oli irlantilaisen mytologian Ulaid-tarustossa Ulsterin kuningas. Hän hallitsi aluettaan Emain Machasta.
Harrison Ford (1884–1957)

Harrison Ford
Harrison Ford (16. maaliskuuta 1884 – 2. joulukuuta 1957) oli Broadway-teatterin näyttelijä mykkäelokuvien aikana.
Ford syntyi Kansasissa, Missourissa ja hän aloitti näyttelemisen Broadwayllä debyytissään vuodelta 1904.
Fordia ei pidä sekoittaa toiseen samannimiseen näyttelijään. Heillä molemmilla on omat tähtensä Hollywood Walk of Famellä samalla nimellä, mutta ne voidaan erottaa toisistaan sijaintinsa avulla.
Aiheesta muualla

Kuvia tai muita tiedostoja aiheesta Harrison Ford (1884–1957) Wikimedia Commonsissa
Harrison Ford Internet Movie Databasessa. (englanniksi)
Harry Caray

Harry Caray vuonna 1951.
Harry Caray (synt. Harry Christopher Carabina 1. maaliskuuta 1914 St. Louis, Missouri – 18. helmikuuta 1998 Rancho Mirage, Kalifornia) oli yhdysvaltalainen urheiluselostaja, joka muistetaan erityisesti baseball -selostuksistaan.
Ennen uraansa radiossa Caray pelasi baseballia puoliammattilaisena. Työskenneltyään aluksi pienillä asemilla hän siirtyi St. Louisiin KMOX:lle, jolla hän toimi St. Louis Cardinalsien otteluiden selostajana 1945–1969. Riitaannuttuaan joukkueen omistajan kanssa Carey siirtyi Oaklandin kautta Chicagoon vuonna 1970, jossa hän selosti Chicago White Soxien ottelut seuraavan runsaan kymmenen vuoden ajan. Vuonna 1982 Carey siirtyi selostamaan Chicago Cubsien otteluita.
Harry Carey kuoli helmikuussa 1998. Huhtikuussa 1999 häntä esittävä patsas pystytettiin Chicago Cubsien kotistadionin edustalle.
Harry Caray nimettiin Radio Hall of Fameen vuonna 1989.
Colin Baker

| Colin Baker |
| --- | --- |
 Colin Baker vuonna 2015
Henkilötiedot
Koko nimi:  Colin Baker
Syntynyt: 8. kesäkuuta 1943 Lontoo, Iso-Britannia
Näyttelijä
Merkittävät roolit:  Kuudes Tohtori sarjassa Doctor Who.
Aiheesta muualla
www.colinbakeronline.com
IMDb
Colin Baker (s. 8. kesäkuuta 1943) on brittiläinen näyttelijä. Hän tuli tunnetuksi etenkin Doctor Who -sarjasta, jossa hän näytteli kuudetta Tohtoria vuosina 1984–1986 ja teki sivuroolin komentaja Maxilina tarinassa Äärettömyyden kaari vuonna 1983. Baker tunnetaan myös Paul Merroneyn roolista BBC:n saippuasarjassa The Brothers (1974-1976), jota esitettiin Suomessa nimellä Testamentti.
Aiheesta muualla

Colin Baker Internet Movie Databasessa. (englanniksi)
BBC:n kuudennen Tohtorin kuvagalleria
Harrison Schmitt

| Harrison Schmitt |
| --- | --- |

Henkilötiedot
Koko nimi:  Harrison Hagan Schmitt
Syntynyt: 3. heinäkuuta 1935 (ikä 89) Santa Rita, New Mexico
Kansalaisuus:  yhdysvaltalainen
Ammatti:  geologi
Ura
Tyyppi:  astronautti
Aika avaruudessa:  12 pv 13 h 52 min
Lennot

:  Apollo 17
 
Harrison Hagan ”Jack” Schmitt (s. 3. heinäkuuta 1935) on ainoa Kuussa Yhdysvaltojen Apollo-avaruusohjelman aikana käynyt geologi. Suurin osa Apollo-astronauteista oli nimittäin taustaltaan Korean sodassa taistelleita ilmavoimien ja laivaston lentäjiä.
Schmitt opiskeli geologiksi Caltechissa Pasadenassa ja väitteli filosofian tohtoriksi Harvardissa vuonna 1964. Hän toimi kenttägeologina sekä Norjassa että Yhdysvalloissa. Vuonna 1965 hänet valittiin avaruusohjelmaan ensimmäisten tiedemiesastronauttien joukossa. Hän antoi astronauteille geologian koulutusta sekä osallistui avaruusalusten geologisen tutkimusvälineistöjen kehittämiseen. Samalla hän hankki astronautille välttämättömän lentäjän pätevyyden.
Hän osallistui viimeiselle Apollo-lennolle (Apollo 17 joulukuussa 1972) yhdessä Eugene Cernanin ja Ronald Evansin kanssa ja tutustui ennätyspitkillä retkillä Kuun geologisiin piirteisiin sekä kokosi talteen poikkeuksellisen paljon näytteitä. Matkalla hän ilmeisesti otti kuuluisan Sininen marmorikuula -valokuvan Maasta, mutta kuvan ottajasta ei ole täyttä varmuutta.
Schmitt erosi NASAn palveluksesta vuonna 1975. Sen jälkeen hän on ehtinyt olla senaattori ja Yhdysvaltain senaatin tiede- ja avaruusvaliokunnan puheenjohtaja. Schmitt on saanut lukuisia tunnustuksia, ja hän on moninkertainen kunniatohtori.
Harrison Schmitt Kuussa 1972. Hänen avaruuspukunsa on yltä päältä Kuun regoliitissä.
Harrison Schmitt kävi Suomessa 17.–18.4.2009. Hän esiintyi Joensuussa ja Helsingin Pasilan kirjastossa.
Aiheesta muualla

Wikimedia Commonsissa on kuvia tai muita tiedostoja aiheesta .
H. Schmitt Suomessa
Harry Carney

Harry Carneyn (oik.) toinen instrumentti oli klarinetti. Vasemmalla Jimmy Hamilton.
Harry Carney (1910–1974) oli yhdysvaltalainen baritonisaksofonisti. Vuodesta 1927 elämänsä loppuun asti hän soitti Duke Ellingtonin orkesterissa. Hän oli jazzin ensimmäinen merkittävä baritonisaksofonisti. Hänen jyhkeä soittonsa antoi leimaa Ellingtonin orkesterin saksofonisektiolle.
Harrison Dillard

| Mitalit | Mitalit | Mitalit |  |
| --- | --- | --- | --- |
|  Harrison Dillard |  Harrison Dillard |  Harrison Dillard |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1948 | 100 m |  |
|  Kultaa | Lontoo 1948 | 4×100 m |  |
|  Kultaa | Helsinki 1952 | 110 m:n aidat |  |
|  Kultaa | Helsinki 1952 | 4×100 m |  |
William Harrison Dillard (8. heinäkuuta 1923 Cleveland – 15. marraskuuta 2019) oli yhdysvaltalainen yleisurheilija ja olympiavoittaja. Hän on toistaiseksi ainoa mies, joka on voittanut olympiakultaa sekä pikamatkoilla että pika-aidoissa.
Toisen maailmansodan jälkeen Dillard alkoi harjoitella yleisurheilua esikuvanaan myös Clevelandista kotoisin ollut Jesse Owens. Hän oli erityisen hyvä pika-aidoissa – hän voitti 82 peräkkäistä kisaa vuosina 1947–1949, mutta epäonnistui olympiakarsinnoissa vuoden 1948 olympialaisiin. Hän kuitenkin oli karsintojen kolmas sadalla metrillä ja pääsi kisoihin. Lontoon olympialaisissa Dillard voitti maalikamerassa 100 metrin juoksussa Barney Ewellin ajalla 10,3. Dillard sai kultaa myös 4 × 100 metrin viestissä.
Helsingin olympialaisissa 1952 Dillard voitti olympiakultaa päämatkallaan 110 metrin aidoissa ajalla 13,7 ja pikaviestissä ajalla 40,1. Vuoden 1956 kisoihin hän ei enää päässyt mukaan.
Aiheesta muualla

Harrison Dillard Kansainvälinen olympiakomitea. (englanniksi)
Miesten 110 metrin aitajuoksun olympiavoittajat
Hannu Salonen

| Hannu Salonen> Henkilötiedot |
| --- | --- |
Syntynyt: 10. heinäkuuta 1972 (ikä 52) Pori
Ammatti:  elokuvaohjaaja
Ohjaaja
Palkinnot
 Grand Prix du Jury 
Aiheesta muualla
IMDb 
Elonet
Hannu Salonen (s. 10. heinäkuuta 1972 Pori ) on suomalainen elokuvaohjaaja ja käsikirjoittaja.
Salonen kirjoitti ylioppilaaksi Kallion ilmaisutaidon lukiosta 1992. Hän ei päässyt opiskelemaan Taideteollisen korkeakoulun elokuvataiteen laitokselle, joten hän muutti Berliiniin 1993 opiskelemaan elokuvaa Saksan elokuva- ja televisioakatemiaan (Deutsche Film-und Fernsehakademie), josta hän valmistui 1999, lopputyönään elokuva Downhill City.
Salonen asuu Saksassa ja  työskentelee pääosin siellä. Hän on ohjannut ja käsikirjoittanut ensisijaisesti televisiolle.
Salonen on ohjannut Saksassa vuodesta 2000 kaikkiaan 37 tv-elokuvaa sekä tv-sarjoja. Hänen ohjauksiaan ovat muun muassa elokuvat Moments in Monochrome (1998), Downhill City (1999), All' Arrabiata - Eine kochende Leidenschaft (2000) ja Vasha (2009). Hän on ohjannut myös televisiosarjoja Ki.Ka-Krimi.de, Polizeiruf 110, Commisario Laurenti, Kriminalisti, Rikospaikalla, Crossing Lines ja Die Hebamme (2014).
Salosen tuorein tv-elokuva on nuoresta Boris Beckerista kertova Der Rebell (2021). Minisarja Oktoberfest 1900 (2020) - kansainväliseltä nimeltään Oktoberfest: Beer & Blood -  palkittiin arvostetulla Deutscher Fernsehpreis -palkinnolla.
Salonen on ohjannut Suomessa tv-elokuvan Borowskin tango (2009), elokuvan Vares – Sheriffi (2015) ja sarjan Ivalo (2018).
Palkinnot

Grand Prix du Jury, Festival Premiers Plans d'Angers, 2000
Palkinnot > Ehdokkuudet

Best Short Film, Filmfestival Max Ophüls Preis, 1998
Downhill City: Max Ophüls Award, Filmfestival Max Ophüls Preis, 2000
Aiheesta muualla

Hannu Salonen Internet Movie Databasessa. (englanniksi)
Hannu Salonen Elonetissä.
Club Atlético de Madrid B

Club Atlético de Madrid B on Atlético Madridin reservijoukkue, joka pelaa Espanjan kolmanneksi korkeimman sarjatason Segunda División B:n ensimmäisessä lohkossa. Joukkueen nykyinen valmentaja on Nacho Fernández. Joukkue pelaa kotiottelunsa seuran Majadahondassa sijaitsevan harjoituskeskuksen yhteyteen rakennetulla Miniestadio Cerro del Espinolla.
Atlético Madrid B on perustettu vuonna 1963 ja toimiessaan vielä itsenäisenä seurana se tunnettiin nimillä Reyfra Atlético Club (1963–1970) ja Atlético Madrileño Club de Fútbol (1970–1991).
Toiseksi korkeimmalla sarjatasolla Segunda Divisiónissa Atlético Madrid B debytoi kaudella 1980–1981, ja on parhaimmillaan sijoittunut sarjan toiseksi kaudella 1998–1999. Sarjanousu ei kuitenkaan ollut mahdollista, sillä edustusjoukkue pelasi jo Primera Divisiónissa ja säännöt eivät salli reservijoukkueen pelata samassa sarjassa kuin edustusjoukkue.
Saavutukset

Segunda División B:n mestaruus: 1989, 2001, 2004
Aiheesta muualla

Atlético Madridin virallinen kotisivu
Atlético de Madrid B (Arkistoitu – Internet Archive)
Heikki Kiuru

Heikki Kiuru (8. tammikuuta 1942 Savonlinna – 21. marraskuuta 2014 Helsinki) oli Teknillisen korkeakoulun professori ja vesihuollon asiantuntija. Väitöskirjassaan hän käsitteli jätevedenpuhdistuksen toteuttamista flotaation ja suodatuksen avulla. Hänen kehittämäänsä menetelmää käytetään melkein kaikilla Suomen suurimpien kaupunkien jätevedenpuhdistamoilla.
Nuoruudessaan Heikki Kiuru oli aktiivi jääkiekkoilija seuranaan Savonlinnan Pallokerho (SaPKo). Kiuru oli mukana nostamassa SaPKo:a mestaruussarjaan kauden 1968 päätteeksi. Jääkiekkoilun hän oli aloittanut kaudella 1959, jolloin seura pelasi vielä Maakuntasarjassa. Hän edusti Suomea tammikuussa 1968 Innsbruckin talviuniversiadeissa.
Julkaisut

Korkea-asteisen jätevedenpuhdistuksen toteuttaminen flotaation ja suodatuksen avulla, Teknillinen korkeakoulu, 1988 (väitöskirja)
Cava

Lasillinen cavaa.
Cava on samppanjamenetelmällä valmistettu  espanjalainen kuohuviini, jota tuotetaan Kataloniassa, Koillis-Espanjassa. Sitä myytiin nimellä samppanja kunnes EU-säännökset kielsivät käyttämästä tätä nimitystä muista kuin Ranskan Champagnessa valmistetuista kuohuviineistä. Jo 1970-luvulla otettiin käyttöön nimitys Cava, joka tarkoittaa viinikellaria katalaanissa (ja muutamassa muussakin kielessä).